इलाहाबाद. शहर के एक प्राइमरी स्कूल के स्टूडेंट्स को डराने-धमकाने के लिए डंडे से पिटाई का मामला सामने आया है। यहां के एक टीचर (शिक्षामित्र) पर आरोप है कि 'मिड डे मील' में दूध की डिमांड करने वाले स्टूडेंट्स की उन्होंने डंडे से पिटाई की। यह घटना कैमरे में कैद होने पर आरोपी टीचर ने ऐसी किसी पिटाई से इनकार किया है। वहीं स्कूल की प्रिंसिपल ने अनुशासन के नाम बच्चों को दंड दिए जाने को उचित बताया। क्या है पूरा मामला...
- इलाहाबाद शहर के विकासखंड कौंधियारा इलाके के मवइया प्राइमरी स्कूल की एक टीचर (शिक्षामित्र) गीतादेवी 22 फरवरी को बच्चों को डंडे से पीट रही थी।
- उन पर इससे पहले भी बेवजह बच्चों की पिटाई का आरोप लग रहा था। 22 फरवरी की यह घटना किसी ने कैमरे में कैद कर ली।
- इस बाबत आरोपी टीचर से जब पूछा गया कि वो बच्चों की पिटाई क्यों कर रही थी तो उन्होंने ऐसी किसी घटना से इनकार किया।
- वहीं जब स्कूल की प्रिंसिपल खुर्शीदा बेगम से इस बारे में पूछा गया तो उन्होंने कहा कि बच्चों को अनुशासित करने के लिए इतना दंड तो दिया ही जाना चाहिए नहीं तो बच्चे बिगड़ जाएंगे। यह तो सिर्फ एक प्राइमरी स्कूल का वीडियो है, नहीं तो अमूमन हर प्राइमरी स्कूल में बच्चों के साथ ऐसा ही व्यवहार होता है।
क्या कहते हैं स्टूडेंट्स
- स्कूल से बाहर निकलने पर बच्चों ने बताया कि उनका दोष सिर्फ इतना था कि उन लोगों ने मिड डे मील में दूध नहीं मिलने के बारे में पूछ लिया था। - इसी से नाराज टीचर ने उनकी पिटाई कर दी। उन्होंने कहा कि यह तो उनका रूटीन वर्क है। टीचर प्रतिदिन उन्हें पीटती हैं।
आगे की स्लाइड्स में देखें फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva